title: Komission päätös, annettu 26 päivänä tammikuuta 2015 , EU:n yhteiseksi siirtohinnoittelufoorumiksi kutsuttavan asiantuntijaryhmän perustamisesta

text:
               28.1.2015

               FI

               Euroopan unionin virallinen lehti

               C 28/5

         KOMISSION PÄÄTÖS,
   annettu 26 päivänä tammikuuta 2015,
   EU:n yhteiseksi siirtohinnoittelufoorumiksi kutsuttavan asiantuntijaryhmän perustamisesta
   (2015/C 28/05)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               EU:n yhteisen siirtohinnoittelufoorumin perustamisesta annetun komission päätöksen 2011/C 24/03 (1) voimassaolo päättyy 31 päivänä maaliskuuta 2015.

               (2)

               Koska siirtohinnoitteluun liittyvät verokysymykset ovat tärkeitä sisämarkkinoilla ja kokemukset EU:n yhteisestä siirtohinnoittelufoorumista komission avustajana ja neuvonantajana ovat myönteisiä ja koska komissiolla on jatkuvasti tarvetta tällaiselle elimelle siirtohinnoittelusääntöjen soveltamisen yhdenmukaistamiseksi unionissa, on tarpeen perustaa uusi EU:n yhteiseksi siirtohinnoittelufoorumiksi kutsuttava asiantuntijaryhmä ja määritellä sen tehtävät ja rakenne.

               (3)

               EU:n yhteisen siirtohinnoittelufoorumin olisi annettava komissiolle apua ja neuvoja siirtohinnoitteluun liittyvissä verokysymyksissä.

               (4)

               EU:n siirtohinnoittelufoorumissa olisi oltava julkishallinnon ja julkishallinnon ulkopuolisen sektorin siirtohinnoitteluasiantuntijoita. On myös suotavaa voida vaihtaa jäseniä, jotta asiaankuuluvien asiantuntemus- ja kohdealojen edustavuus pysyisi tasapainossa.

               (5)

               Olisi vahvistettava EU:n siirtohinnoittelufoorumin jäseniin sovellettavat tietojen luovuttamista koskevat säännöt.

               (6)

               Henkilötietojen käsittelyssä olisi noudatettava Euroopan parlamentin ja neuvoston asetusta (EY) N:o 45/2001 (2).

               (7)

               Päätös 2011/C 24/03 olisi kumottava.

               (8)

               On aiheellista vahvistaa tämän päätöksen soveltamisaika,

         ON PÄÄTTÄNYT SEURAAVAA:
   1 artikla
   Kohde
   Perustetaan EU:n yhteiseksi siirtohinnoittelufoorumiksi kutsuttava asiantuntijaryhmä, jäljempänä ’foorumi’.
   2 artikla
   Tehtävä
   Foorumin tehtävinä on

               a)

               toimia foorumina, jolla liike-elämän, kansalaisyhteiskunnan ja kansallisten verohallintojen asiantuntijat voivat keskustella siirtohinnoitteluun liittyvistä ongelmista, jotka estävät rajatylittävää liiketoimintaa unionissa;

               b)

               antaa komissiolle neuvoja siirtohinnoitteluun liittyvissä verokysymyksissä;

               c)

               avustaa komissiota löytämään käytännön ratkaisuja, jotka ovat monikansallisia yhtiöitä ja verohallintoja varten annettujen OECD:n siirtohinnoittelua koskevien toimintaohjeiden mukaisia.

         3 artikla
   Kuuleminen
   1.   Komissio voi kuulla foorumia mistä tahansa siirtohinnoitteluun liittyvästä kysymyksestä.
   2.   Foorumin puheenjohtaja voi kehottaa komissiota kuulemaan foorumia jostakin tietystä kysymyksestä.
   4 artikla
   Jäsenten nimittäminen
   1.   Foorumin jäsenet ovat jäsenvaltioiden verohallintoja ja 18 organisaatiota (3).
   2.   Kunkin jäsenvaltion verohallinnon on nimitettävä foorumiin yksi edustaja, joka on siirtohinnoittelukysymyksiä käsittelevä virkamies.
   3.   Komission verotuksen ja tulliliiton pääosaston pääjohtaja nimittää organisaatiot sellaisten organisaatioiden joukosta, jotka ovat vastanneet asiaa koskevaan hakuilmoitukseen ja jotka ovat nimenneet edustajikseen riittävän pätevät asiantuntijat.
   4.   Nimittämättä jääneet, jäseniksi sopivina pidetyt organisaatiot voidaan lisätä varallaololuetteloon, jota komissio voi käyttää nimittäessään uusia jäseniä entisten tilalle.
   5.   Organisaatiot nimitetään kahdeksi vuodeksi. Niiden on toimittava tehtävässään, kunnes niiden tilalle nimitetään uusi organisaatio tai niiden toimikausi päättyy. Sama organisaatio voidaan nimittää uudelleen.
   6.   Organisaation tilalle voidaan nimittää uusi organisaatio toimikauden loppuajaksi seuraavissa tapauksissa:

               a)

               organisaatio eroaa;

               b)

               organisaatio ei enää pysty osallistumaan tehokkaasti foorumin työskentelyyn;

               c)

               jos se on suotavaa, jotta asiaankuuluvien asiantuntemus- ja kohdealojen edustavuus pysyy tasapainossa.

         7.   Organisaatioiden nimet julkaistaan komission asiantuntijaryhmien ja muiden vastaavanlaisten elinten rekisterissä, jäljempänä ’rekisteri’, sekä erillisellä verkkosivustolla.
   8.   Henkilötietoja kerättäessä, käsiteltäessä ja julkaistaessa noudatetaan asetusta (EY) N:o 45/2001.
   5 artikla
   Toiminta
   1.   Verotuksen ja tulliliiton pääosaston pääjohtaja nimittää foorumin puheenjohtajan. Kokousasiakirjat laaditaan puheenjohtajan alaisuudessa ja komission edustajaa kuullen.
   2.   Foorumi voi komission edustajan suostumuksella perustaa alaryhmiä tarkastelemaan tiettyjä aiheita foorumin määrittelemien tehtävien mukaisesti. Alaryhmät lakkautetaan heti, kun ne ovat täyttäneet toimeksiantonsa.
   3.   Komission edustaja voi kutsua käsiteltävänä olevaa asiaa hyvin tuntevia ulkopuolisia erityisasiantuntijoita osallistumaan tilapäisesti foorumin tai alaryhmän työskentelyyn. Komission edustaja voi lisäksi antaa tarkkailijan aseman yksityishenkilöille, organisaatioille, sellaisina kuin ne määritellään asiantuntijaryhmiä koskevien horisontaalisten sääntöjen (4) 8 säännön 3 kohdassa, ehdokasmaille ja OECD:lle.
   4.   Foorumin jäsenten ja niiden edustajien sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvallisuusluokiteltujen tietojen suojelua koskevia komission turvallisuussääntöjä, jotka on vahvistettu komission päätöksen 2001/844/EY, EHTY, Euratom (5) liitteessä. Komissio voi toteuttaa kaikki asianmukaiset toimenpiteet, jos kyseiset jäsenet eivät noudata näitä velvoitteita.
   5.   Foorumin ja sen alaryhmien kokoukset pidetään periaatteessa komission tiloissa. Komissio huolehtii sihteeripalveluista. Foorumin ja sen alaryhmien kokouksissa voi olla läsnä myös muita asiasta kiinnostuneita komission virkamiehiä.
   6.   Foorumi vahvistaa työjärjestyksensä asiantuntijaryhmien työjärjestysmallin pohjalta.
   7.   Komissio julkaisee foorumin toimintaan liittyvät olennaiset asiakirjat, kuten kokousten esityslistat, pöytäkirjat ja osallistujien lausunnot, joko rekisterissä tai erillisellä verkkosivustolla, jolle rekisteristä on linkki ja jolta tiedot löytyvät. Julkaisemisesta voidaan poiketa silloin, kun asiakirjan sisältämien tietojen ilmaiseminen vahingoittaisi yleisen tai yksityisen edun suojaa Euroopan parlamentin ja neuvoston asetuksen (EY) N:o 1049/2001 (6) 4 artiklan määritelmän mukaisesti.
   6 artikla
   Kokouskulut
   1.   Foorumin toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa foorumin toimintaan osallistuvien matkakulut ja tarvittaessa oleskelukulut komissiossa voimassa olevien määräysten mukaisesti.
   3.   Kulut korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Kumoaminen
   Kumotaan päätös 2011/C 24/03.
   8 artikla
   Sovellettavuus
   Tätä päätöstä sovelletaan 31 päivään maaliskuuta 2019.

      Tehty Brysselissä 26 päivänä tammikuuta 2015.

            Komission puolesta

         Pierre MOSCOVICI

            Komission jäsen

      (1)  Komission päätös 2011/C 24/03, annettu 25 päivänä tammikuuta 2011, EU:n yhteiseksi siirtohinnoittelufoorumiksi kutsuttavan asiantuntijaryhmän perustamisesta (EUVL C 24, 26.1.2011, s. 3).

      (2)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (3)  Organisaatioilla tarkoitetaan käsitteen laajassa merkityksessä esimerkiksi yrityksiä, järjestöjä, kansalaisjärjestöjä, ammattiliittoja, korkeakouluja, tutkimuslaitoksia, unionin virastoja, unionin elimiä ja kansainvälisiä organisaatioita.

      (4)  Framework for Commission Expert Groups: Horizontal Rules and Public Register, C(2010) 7649 final.

      (5)  Komission päätös 2001/844/EY, EHTY, Euratom, tehty 29 päivänä marraskuuta 2001, komission sisäisten menettelysääntöjen muuttamisesta (EYVL L 317, 3.12.2001, s. 1).

      (6)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43). (Näiden poikkeusten tarkoituksena on suojella yleistä turvallisuutta, sotilasasioita, kansainvälisiä suhteita, finanssi-, raha- ja talouspolitiikkaa, yksityiselämän ja yksilön koskemattomuutta, kaupallisia etuja, tuomioistuinkäsittelyä ja oikeudellista neuvontaa sekä tutkimuksia, tarkastuksia ja toimielimen päätöksentekomenettelyä.)


title: 2012/693/EU: Neuvoston päätös, annettu 7 päivänä marraskuuta 2012 , Euroopan talous- ja sosiaalikomitean tanskalaisen jäsenen nimeämisestä

text:
               9.11.2012

               FI

               Euroopan unionin virallinen lehti

               L 310/49

         NEUVOSTON PÄÄTÖS,
   annettu 7 päivänä marraskuuta 2012,
   Euroopan talous- ja sosiaalikomitean tanskalaisen jäsenen nimeämisestä
   (2012/693/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Tanskan hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto antoi 13 päivänä syyskuuta 2010 päätöksen 2010/570/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

               (2)

               Euroopan talous- ja sosiaalikomitean jäsenen paikka on vapautunut Nils Juhl ANDREASENin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Rikke EDSJÖ, Senior Consultant, Danish Agriculture and Food Council, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä marraskuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 251, 25.9.2010, s. 8.


Avis juridique important

|

31989D0691

89/691/ETY: Neuvoston päätös, tehty 21 päivänä joulukuuta 1989, Euroopan talousyhteisön ja Islannin tasavallan välisen kaupallisten tietojen elektronisia siirtojärjestelmiä koskevan sopimuksen tekemisestä

Virallinen lehti nro L 400 , 30/12/1989 s. 0011 - 0011 Suomenk. erityispainos Alue 16 Nide 1 s. 0095  Ruotsink. erityispainos Alue 16 Nide 1 s. 0095

NEUVOSTON PÄÄTÖS,tehty 21 päivänä joulukuuta 1989,Euroopan talousyhteisön ja Islannin tasavallan välisen kaupallisten tietojen elektronisia siirtojärjestelmiä koskevan sopimuksen tekemisestä (89/691/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen(),ottaa huomioon Euroopan parlamentin lausunnon(),ottaa huomioon talous- ja sosiaalikomitean lausunnon(),sekä katsoo, ettäneuvosto on päätöksellä 87/499/ETY() vahvistanut yhteisön ohjelman, joka koskee kaupallisten tietojen elektronista siirtoa televerkoissa kaupan, teollisuuden ja hallinnon aloilla (TEDIS);neuvosto on päätöksellä 89/241/ETY() muuttanut päätöstä 87/499/ETY siten, että sellaisten kolmansien maiden yrityksillä, joiden kanssa yhteisö on tehnyt sopimuksen, jolla nämä maat liitetään TEDIS-ohjelmaan, on mahdollisuus osallistua sen toteuttamiseen;neuvosto on tällä samalla päätöksellä 89/241/ETY myöntänyt komissiolle oikeuden neuvotella tällaisista sopimuksista Euroopan vapaakauppaliiton (EFTA) jäsenmaiden kanssa; jatämän vuoksi olisi hyväksyttävä sopimus Euroopan talousyhteisön ja Islannin tasavallan välillä kaupallisten tietojen elektronisista siirtojärjestelmistä,ON PÄÄTTÄNYT:1 artiklaHyväksytään yhteisön puolesta sopimus Euroopan talousyhteisön ja Islannin tasavallan välillä kaupallisten tietojen elektronisista siirtojärjestelmistä.Sopimusteksti on tämän päätöksen liitteenä.2 artiklaNeuvoston puheenjohtaja tekee yhteisön puolesta sopimuksen 8 artiklassa määrätyn ilmoituksen.Tehty Brysselissä 21 päivänä joulukuuta 1989.Neuvoston puolestaPuheenjohtajaÉ. CRESSON() EYVL N:o C 285,11.11.1989, s. 6() Lausunto annettu 15 päivänä joulukuuta 1989() Lausunto on annettu 19 päivänä joulukuuta 1989() EYVL N:o L 285, 8.10.1987, s. 35() EYVL N:o L 97, 11.4.1989, s. 46


title: Poliittisten ja turvallisuusasioiden komitean päätös (YUTP) 2016/1633, annettu 26 päivänä heinäkuuta 2016, alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan nimittämisestä (EUCAP NESTOR/1/2016)

text:
               10.9.2016

               FI

               Euroopan unionin virallinen lehti

               L 243/8

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2016/1633,
   annettu 26 päivänä heinäkuuta 2016,
   alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan nimittämisestä (EUCAP NESTOR/1/2016)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) 16 päivänä heinäkuuta 2012 annetun neuvoston päätöksen 2012/389/YUTP (1) ja erityisesti sen 9 artiklan 1 kohdan,
   sekä katsoo seuraavaa:

               (1)

               Poliittisten ja turvallisuusasioiden komitea (PTK) on päätöksen 2012/389/YUTP 9 artiklan 1 kohdan nojalla valtuutettu tekemään Euroopan unionista tehdyn sopimuksen 38 artiklan kolmannen kohdan mukaisesti asiaankuuluvat päätökset alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) poliittisen valvonnan ja strategisen johdon toteuttamiseksi, mukaan lukien päätös operaation johtajan nimittämisestä.

               (2)

               PTK antoi 17 päivänä heinäkuuta 2012 päätöksen EUCAP NESTOR/1/2012 (2) Jacques LAUNAYn nimittämisestä EUCAP NESTOR -operaation johtajaksi 17 päivästä heinäkuuta 2012.

               (3)

               PTK antoi 23 päivänä heinäkuuta 2013 päätöksen EUCAP NESTOR/3/2013 (3) Etienne DE MONTAIGNE DE PONCINSin nimittämisestä EUCAP NESTOR -operaation johtajaksi 16 päivästä heinäkuuta 201315 päivään heinäkuuta 2014.

               (4)

               PTK antoi 24 päivänä heinäkuuta 2014 päätöksen EUCAP NESTOR/1/2014 (4), jolla jatkettiin Etienne DE MONTAIGNE DE PONCINSin toimeksiantoa EUCAP NESTOR -operaation operaation johtajana 15 päivään heinäkuuta 2015.

               (5)

               Unionin ulkoasioiden ja turvallisuuspolitiikan korkea edustaja on 22 päivänä heinäkuuta 2016 ehdottanut, että Maria-Cristina STEPANESCU nimitetään EUCAP NESTOR -operaation operaation johtajaksi 1 päivänä syyskuuta 2016 alkavaksi ja 12 päivänä joulukuuta 2016 päättyväksi kaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Maria-Cristina STEPANESCU alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajaksi 1 päivänä syyskuuta 2016 alkavaksi ja 12 päivänä joulukuuta 2016 päättyväksi kaudeksi.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä heinäkuuta 2016.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 187, 17.7.2012, s. 40.

      (2)  Poliittisten ja turvallisuusasioiden komitean päätös 2012/426/YUTP, annettu 17 päivänä heinäkuuta 2012, alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan nimittämisestä (EUCAP NESTOR/1/2012) (EUVL L 198, 25.7.2012, s. 16).

      (3)  Poliittisten ja turvallisuusasioiden komitean päätös 2013/400/YUTP, annettu 23 päivänä heinäkuuta 2013, alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan nimittämisestä (EUCAP NESTOR/3/2013) (EUVL L 202, 27.7.2013, s. 23).

      (4)  Poliittisten ja turvallisuusasioiden komitean päätös 2014/642/YUTP, annettu 24 päivänä heinäkuuta 2014, alueellisten merivoimien valmiuksien kehittämiseksi Afrikan sarvessa toteutettavan Euroopan unionin operaation (EUCAP NESTOR) johtajan toimeksiannon jatkamisesta (EUCAP NESTOR/1/2014) (EUVL L 267, 6.9.2014, s. 4).


title: Neuvoston päätös (EU) 2016/350, annettu 25 päivänä helmikuuta 2016, Sveitsin valaliiton osallistumista Euroopan turvapaikka-asioiden tukiviraston toimintaan koskevista yksityiskohtaisista säännöistä Euroopan unionin ja Sveitsin valaliiton välillä tehdyn järjestelyasiakirjan tekemisestä

text:
               11.3.2016

               FI

               Euroopan unionin virallinen lehti

               L 65/61

         NEUVOSTON PÄÄTÖS (EU) 2016/350,
   annettu 25 päivänä helmikuuta 2016,
   Sveitsin valaliiton osallistumista Euroopan turvapaikka-asioiden tukiviraston toimintaan koskevista yksityiskohtaisista säännöistä Euroopan unionin ja Sveitsin valaliiton välillä tehdyn järjestelyasiakirjan tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 74 artiklan ja 78 artiklan 1 ja 2 kohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Euroopan unionin ja Sveitsin valaliiton välinen järjestelyasiakirja Sveitsin valaliiton osallistumista Euroopan turvapaikka-asioiden tukiviraston toimintaan koskevista yksityiskohtaisista säännöistä, jäljempänä ’järjestelyasiakirja’, allekirjoitettiin neuvoston päätöksen 2014/185/EU (1) mukaisesti 11 päivänä helmikuuta 2014 sillä varauksella, että järjestelyasiakirjan tekeminen saatetaan päätökseen.

               (2)

               Järjestelyasiakirja olisi hyväksyttävä.

               (3)

               Kuten Euroopan parlamentin ja neuvoston asetuksen (EU) N:o 439/2010 (2) johdanto-osan 21 kappaleessa todetaan, Yhdistynyt kuningaskunta ja Irlanti osallistuvat asetukseen ja se sitoo niitä. Niiden olisi sen vuoksi pantava asetuksen (EU) N:o 439/2010 49 artiklan 1 kohta täytäntöön osallistumalla tähän päätökseen. Tästä syystä Yhdistynyt kuningaskunta ja Irlanti osallistuvat tähän päätökseen.

               (4)

               Kuten asetuksen (EU) N:o 439/2010 johdanto-osan 22 kappaleessa todetaan, Tanska ei osallistu asetukseen eikä asetus sido sitä. Sen vuoksi Tanska ei osallistu tähän päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Sveitsin valaliiton välinen järjestelyasiakirja Sveitsin valaliiton osallistumista Euroopan turvapaikka-asioiden tukiviraston toimintaan koskevista yksityiskohtaisista säännöistä.
   Järjestelyasiakirjan teksti on liitetty tähän päätökseen.
   2 artikla
   Neuvoston puheenjohtaja antaa unionin puolesta järjestelyasiakirjan 13 artiklan 1 kohdassa määrätyn ilmoituksen (3).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 25 päivänä helmikuuta 2016.

            Neuvoston puolesta

            Puheenjohtaja

         K.H.D.M. DIJKHOFF

      (1)  Neuvoston päätös 2014/185/EU, annettu 11 päivänä helmikuuta 2014, Sveitsin valaliiton osallistumista Euroopan turvapaikka-asioiden tukiviraston toimintaan koskevista yksityiskohtaisista säännöistä Euroopan unionin ja Sveitsin valaliiton välillä tehdyn järjestelyasiakirjan allekirjoittamisesta unionin puolesta (EUVL L 102, 5.4.2014, s. 1).

      (2)  Euroopan parlamentin ja neuvoston asetus (EU) N:o 439/2010, annettu 19 päivänä toukokuuta 2010, Euroopan turvapaikka-asioiden tukiviraston perustamisesta (EUVL L 132, 29.5.2010, s. 11).

      (3)  Neuvoston pääsihteeristö julkaisee järjestelyasiakirjan voimaantulopäivän Euroopan unionin virallisessa lehdessä.


title: Euroopan parlamentin päätös (EU) 2015/1615, annettu 29 päivänä huhtikuuta 2015, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka II – Eurooppa-neuvosto ja neuvosto

text:
               30.9.2015

               FI

               Euroopan unionin virallinen lehti

               L 255/21

      EUROOPAN PARLAMENTIN PÄÄTÖS (EU) 2015/1615,
      annettu 29 päivänä huhtikuuta 2015,
      vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2013, pääluokka II – Eurooppa-neuvosto ja neuvosto
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2013 (1),

                  —

                  ottaa huomioon Euroopan unionin konsolidoidun tilinpäätöksen varainhoitovuodelta 2013 (COM(2014) 510 – C8-0148/2014) (2),

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2013 sekä toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 55, 99, 164, 165 ja 166 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0116/2015),

         1.

            lykkää päätöstä vastuuvapauden myöntämisestä neuvoston pääsihteerille Eurooppa-neuvoston ja neuvoston talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurooppa-neuvostolle, neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL L 66, 8.3.2013.

         (2)  EUVL C 403, 13.11.2014, s. 1.

         (3)  EUVL C 398, 12.11.2014, s. 1.

         (4)  EUVL C 403, 13.11.2014, s. 128.

         (5)  EYVL L 248, 16.9.2002, s. 1.

         (6)  EUVL L 298, 26.10.2012, s. 1.


title: 2011/615/EU: Euroopan parlamentin päätös, annettu 10 päivänä toukokuuta 2011 , innovatiivisia lääkkeitä koskevan yhteisen teknologia-aloitteen toteuttamisesta vastaavan yhteisyrityksen varainhoitovuoden 2009 tilien päättämisestä

text:
               27.9.2011

               FI

               Euroopan unionin virallinen lehti

               L 250/254

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   innovatiivisia lääkkeitä koskevan yhteisen teknologia-aloitteen toteuttamisesta vastaavan yhteisyrityksen varainhoitovuoden 2009 tilien päättämisestä
   (2011/615/EU)
   EUROOPAN PARLAMENTTI, joka

               —

               ottaa huomioon innovatiivisia lääkkeitä koskevan yhteisen teknologia-aloitteen toteuttamisesta vastaavan yhteisyrityksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen innovatiivisia lääkkeitä koskevan yhteisen teknologia-aloitteen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisyrityksen perustamisesta innovatiivisia lääkkeitä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 73/2008 (3) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0129/2011),

               1.

               hyväksyy innovatiivisia lääkkeitä koskevan yhteisen teknologia-aloitteen toteuttamisesta vastaavan yhteisyrityksen varainhoitovuoden 2009 tilien päättämisen;

               2.

               kehottaa puhemiestä välittämään tämän päätöksen innovatiivisia lääkkeitä koskevan yhteisen teknologia-aloitteen toteuttamisesta vastaavan yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 342, 16.12.2010, s 15.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 38.

      (4)  EYVL L 357, 31.12.2002, s. 72.


title: 2011/324/EU: Neuvoston päätös, annettu 30 päivänä toukokuuta 2011 , Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU voimassaolon pidentämisestä

text:
               1.6.2011

               FI

               Euroopan unionin virallinen lehti

               L 146/2

         NEUVOSTON PÄÄTÖS,
   annettu 30 päivänä toukokuuta 2011,
   Madagaskarin tasavallan kanssa käytävien AKT–EU-kumppanuussopimuksen 96 artiklan mukaisten neuvottelujen päättämisestä annetun päätöksen 2010/371/EU voimassaolon pidentämisestä
   (2011/324/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), sellaisena kuin se on viimeksi muutettuna Ouagadougoussa 23 päivänä kesäkuuta 2010 (2), jäljempänä ’AKT–EU-kumppanuussopimus’, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EU-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (3) ja erityisesti sen 3 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               AKT–EU-kumppanuussopimuksen 9 artiklassa tarkoitettuja olennaisia osia on rikottu.

               (2)

               Madagaskarin kanssa aloitettiin 6 päivänä heinäkuuta 2009 Afrikan, Karibian ja Tyynenmeren (AKT) valtioiden ryhmän edustajien läsnä ollessa AKT–EU-kumppanuussopimuksen 96 artiklan mukaiset neuvottelut, joiden aikana siirtymäajan hallinnon edustajat eivät esittäneet tyydyttäviä ehdotuksia tai sitoumuksia.

               (3)

               Poliittiseen kriisiin on pyritty löytämään ratkaisu eteläisen Afrikan kehitysyhteisön (SADC) ja kaikkien poliittisten puolueiden välityksellä, erityisesti neuvottelemalla SADC:n ehdottamasta yhteisymmärrykseen pohjautuvaa siirtymäkautta koskevasta etenemissuunnitelmasta, jonka tavoitteena on pitää vapaat ja uskottavat vaalit, jotka mahdollistaisivat perustuslailliseen järjestykseen palaamisen.

               (4)

               Nyt on kuitenkin kulunut jo 12 kuukautta, ja Euroopan unionin on todettava, että näistä pyrkimyksistä huolimatta asianomaiset osapuolet eivät vielä ole allekirjoittaneet mainittua etenemissuunnitelmaa eivätkä SADC, Afrikan unioni ja kansainvälinen yhteisö ole vahvistaneet sitä. Tämän vuoksi ei voida suunnitella perustuslailliseen järjestykseen palaamiseen tähtäävää ja yhteisymmärrykseen pohjautuvaa siirtymäkautta, mikä on ehdoton edellytys voimassa olevien aiheellisten toimenpiteiden muuttamiselle.

               (5)

               Neuvoston päätöksen 2010/371/EU (4) voimassaolo päättyy 6 päivänä kesäkuuta 2011. Edellä kuvatun tilanteen vuoksi sen voimassaoloa olisi pidennettävä kuudella kuukaudella, sanotun kuitenkaan rajoittamatta tilanteen säännöllistä uudelleentarkastelua tuona aikana,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/371/EU 3 artiklan toinen virke seuraavasti:
   ”Se on voimassa 6 päivään joulukuuta 2011, sanotun kuitenkaan rajoittamatta tilanteen säännöllistä uudelleentarkastelua tuona aikana.”.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä toukokuuta 2011.

            Neuvoston puolesta

            Puheenjohtaja

         CSÉFALVAY Z.

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      (4)  EUVL L 169, 3.7.2010, s. 13.

      LIITE
      Bryssel

         LUONNOS KIRJEEKSI SIIRTYMÄAJAN HALLINNON PRESIDENTILLE

      Arvoisa Presidentti
      Euroopan unioni pitää AKT–EU-kumppanuussopimuksen 9 artiklan määräyksiä erittäin tärkeinä. Ihmisoikeuksien, demokraattisten instituutioiden ja oikeusvaltioperiaatteen kunnioittaminen ovat olennainen osa kumppanuussopimusta ja muodostavat siten suhteidemme perustan.
      Euroopan unioni ilmoitti Teille 16 päivänä kesäkuuta 2010 päivätyllä kirjeellä 7 päivänä kesäkuuta 2010 tekemästään päätöksestä 2010/371/EU päättää AKT–EU-kumppanuussopimuksen 96 artiklan mukaisesti käytävät neuvottelut ja toteuttaa mainitun sopimuksen 96 artiklan 2 kohdan c alakohdassa tarkoitettuja aiheellisia toimenpiteitä.
      Euroopan unioni on tietoinen, että kaikki poliittiset puolueet ovat sen jälkeen ponnistelleet löytääkseen ulospääsyn maatanne kohdanneesta poliittisesta kriisistä. Se panee suurella kiinnostuksella merkille eteläisen Afrikan kehitysyhteisön (SADC) välityksellä aikaan saadusta etenemissuunnitelmasta käydyissä neuvotteluissa saavutetun edistyksen. Tässä etenemissuunnitelmassa tuodaan esiin yhteisymmärrykseen ja puolueettomuuteen perustuvaa siirtymäkausi, jolla pyritään löytämään ulostie Madagaskarin kriisistä, jotta maassa voitaisiin järjestää vapaat ja uskottavat vaalit, jotka mahdollistaisivat paluun perustuslailliseen järjestykseen. EU haluaa todeta jälleen antavansa täysimääräisen tukensa SADC:n välitysponnisteluille.
      Euroopan unioni panee merkille SADC:n 20 päivänä toukokuuta 2011 pidetyn huippukokouksen lopputuloksen. Valtion- ja hallitusten päämiehet päättivät kutsua mahdollisimman pikaisesti Madagaskarin kaikki puolueet kokoukseen, jonka tarkoituksena on päästä sopimukseen etenemissuunnitelmasta. EU kehottaa kaikkia Madagaskarin puolueita vilpittömään yhteistyöhön näissä pyrkimyksissä.
      Euroopan unioni on valmis tiivistämään poliittista vuoropuhelua Madagaskarin kanssa ja tukemaan poliittisesti ja rahoituksellisesti sellaista yhteisymmärrykseen pohjautuvaa siirtymävaihetta, johon kaikkien osapuolten allekirjoittaman sekä SADC:n, Afrikan unionin ja kansainvälisen yhteisön hyväksymän etenemissuunnitelman täytäntöönpano johtaisi. Euroopan unioni pitää ensiarvoisen tärkeänä, että pitkään kestänyt poliittinen kriisi, joka vaikuttaa yhä raskaammin Madagaskarin väestöön taloudellisesti ja sosiaalisesti, saataisiin loppumaan.
      Koska päätöksen 2010/371/EU voimassaolo päättyy 6 päivänä kesäkuuta 2011, Euroopan unioni on päättänyt pidentää sen voimassaoloa, mutta aikoo tarkastella tätä päätöstä uudelleen, kun SADC, Afrikan unioni ja kansainvälinen yhteisö ovat vahvistaneet etenemissuunnitelman.
      Kunnioittaen,

            Euroopan unionin puolesta


title: 2006/709/EY: Neuvoston päätös, tehty 29 päivänä huhtikuuta 2004 , kumppanuuden perustamisesta Euroopan yhteisöjen ja niiden jäsenvaltioiden sekä Kazakstanin tasavallan kesken tehdyn kumppanuus- ja yhteistyösopimuksen pöytäkirjan allekirjoittamisesta ja väliaikaisesta soveltamisesta Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi

text:
               1.11.2006

               FI

               Euroopan unionin virallinen lehti

               L 303/1

         NEUVOSTON PÄÄTÖS,
   tehty 29 päivänä huhtikuuta 2004,
   kumppanuuden perustamisesta Euroopan yhteisöjen ja niiden jäsenvaltioiden sekä Kazakstanin tasavallan kesken tehdyn kumppanuus- ja yhteistyösopimuksen pöytäkirjan allekirjoittamisesta ja väliaikaisesta soveltamisesta Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi
   (2006/709/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan viimeisen virkkeen, 55 artiklan, 57 artiklan 2 kohdan, 71 artiklan, 80 artiklan 2 kohdan, 93 artiklan, 94 artiklan, 133 artiklan ja 181 a artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon 16 päivänä huhtikuuta 2003 tehdyn liittymissopimuksen ja erityisesti sen 2 artiklan 3 kohdan,
   ottaa huomioon liittymissopimuksen liitteenä olevan liittymisasiakirjan ja erityisesti sen 6 artiklan 2 kohdan,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 8 päivänä joulukuuta 2003 komission neuvottelemaan yhteisön ja sen jäsenvaltioiden puolesta Kazakstanin tasavallan kanssa pöytäkirjan tekemisestä kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi sekä tiettyjen Euroopan unionissa tapahtuneeseen institutionaaliseen ja oikeudelliseen kehitykseen liittyvien teknisten mukautusten tekemiseksi.

               (2)

               Osapuolet ovat neuvotelleet pöytäkirjan ja se olisi nyt allekirjoitettava Euroopan yhteisön ja sen jäsenvaltioiden puolesta sillä edellytyksellä, että se tehdään mahdollisesti myöhemmin.

               (3)

               Siihen asti, että pöytäkirjan virallisen tekemisen edellyttämät menettelyt on saatettu päätökseen, sitä olisi väliaikaisesti sovellettava liittymisajankohdasta alkaen,

         ON PÄÄTTÄNYT SEURAAVAA:
   1 artikla
   Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet allekirjoittaa Euroopan yhteisön ja sen jäsenvaltioiden puolesta Euroopan yhteisöjen ja niiden jäsenvaltioiden sekä Kazakstanin tasavallan välisen kumppanuuden perustamisesta tehdyn kumppanuus- ja yhteistyösopimuksen pöytäkirja Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi sillä edellytyksellä, että pöytäkirja tehdään myöhempänä ajankohtana.
   Pöytäkirjan teksti on tämän päätöksen liitteenä (1).
   2 artikla
   Pöytäkirjan voimaantuloon asti sitä sovelletaan väliaikaisesti liittymisajankohdasta alkaen.

      Tehty Luxemburgissa 29 päivänä huhtikuuta 2004.

            Neuvoston puolesta

            Puheenjohtaja

         M. McDOWELL

      (1)  Katso tämän virallisen lehden sivu 3.
   Kumppanuuden perustamisesta Euroopan yhteisöjen ja niiden jäsenvaltioiden sekä Kazakstanin tasavallan kesken tehtyyn kumppanuus- ja yhteistyösopimukseen tehty
   PÖYTÄKIRJA
   Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi
   BELGIAN KUNINGASKUNTA,
   TŠEKIN TASAVALTA,
   TANSKAN KUNINGASKUNTA,
   SAKSAN LIITTOTASAVALTA,
   VIRON TASAVALTA,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   IRLANTI,
   ITALIAN TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   LUXEMBURGIN SUURHERTTUAKUNTA,
   UNKARIN TASAVALTA,
   MALTAN TASAVALTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PUOLAN TASAVALTA,
   PORTUGALIN TASAVALTA,
   SLOVENIAN TASAVALTA,
   SLOVAKIAN TASAVALTA,
   SUOMEN TASAVALTA,
   RUOTSIN KUNINGASKUNTA,
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
   jäljempänä ’jäsenvaltiot’, joita edustaa Euroopan unionin neuvosto, ja
   EUROOPAN YHTEISÖ JA EUROOPAN ATOMIENERGIAYHTEISÖ,
   jäljempänä ’yhteisöt’, joita edustavat Euroopan unionin neuvosto ja Euroopan yhteisöjen komissio,
   sekä
   KAZAKSTANIN TASAVALTA,
   jotka
   OTTAVAT HUOMIOON Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen Euroopan unioniin 1 päivänä toukokuuta 2004,
   OVAT SOPINEET SEURAAVAA:
   1 artikla
   Tšekki, Viro, Kypros, Latvia, Liettua, Unkari, Malta, Puola, Slovenia ja Slovakia ovat kumppanuuden perustamisesta Euroopan yhteisöjen ja niiden jäsenvaltioiden sekä Kazakstanin tasavallan kesken tehdyn kumppanuus- ja yhteistyösopimuksen, jäljempänä ’sopimus’, joka allekirjoitettiin Brysselissä 23 päivänä tammikuuta 1995, osapuolia ja kukin niistä hyväksyy ja ottaa muiden yhteisön jäsenvaltioiden tavoin huomioon sopimuksen ja siihen liitetyt asiakirjat.
   2 artikla
   Euroopan unionissa viime aikoina tapahtuneen institutionaalisen kehityksen huomioon ottamiseksi osapuolet sopivat, että Euroopan hiili- ja teräsyhteisön perustamissopimuksen voimassaolon päätyttyä sopimuksen viittauksia Euroopan hiili- ja teräsyhteisöön pidetään viittauksina Euroopan yhteisöön, jolle siirtyivät kaikki Euroopan hiili- ja teräsyhteisölle sopimuksen perusteella kuuluneet oikeudet ja velvollisuudet.
   3 artikla
   Tämä pöytäkirja on erottamaton osa sopimusta.
   4 artikla
   1.   Yhteisöt, jäsenvaltioiden puolesta toimiva Euroopan unionin neuvosto ja Kazakstanin tasavalta hyväksyvät tämän pöytäkirjan omien menettelyjensä mukaisesti.
   2.   Osapuolet ilmoittavat toisilleen edellisessä kappaleessa mainittujen menettelyjensä päätökseen saattamisesta. Hyväksymisasiakirjat talletetaan Euroopan unionin neuvoston pääsihteeristöön.
   5 artikla
   1.   Tämä pöytäkirja tulee voimaan samana päivänä kuin vuoden 2003 liittymissopimus, mikäli kaikki hyväksymisasiakirjat on talletettu ennen kyseistä päivää.
   2.   Jos kaikkia tämän pöytäkirjan hyväksymisasiakirjoja ei ole talletettu ennen kyseistä päivää, tämä pöytäkirja tulee voimaan viimeisen hyväksymisasiakirjan tallettamista seuraavan kuukauden ensimmäisenä päivänä.
   3.   Jos kaikkia tämän pöytäkirjan hyväksymisasiakirjoja ei ole talletettu ennen 1 päivää toukokuuta 2004, tämä pöytäkirja tulee väliaikaisesti voimaan 1 päivästä toukokuuta 2004.
   6 artikla
   Sopimuksen, päätösasiakirjan ja kaikkien sen liitteenä olevien asiakirjojen tekstit laaditaan latvian, liettuan, maltan, puolan, slovakin, sloveenin, tšekin, unkarin ja viron kielillä.
   Nämä tekstit ovat tämän pöytäkirjan liitteinä (1) ja ne ovat yhtä todistusvoimaisia kuin sopimuksen, päätösasiakirjan ja sen liitteenä olevien asiakirjojen muilla kielillä laaditut tekstit.
   7 artikla
   Tämä pöytäkirja laaditaan kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja kazakin kielellä, ja jokainen teksti on yhtä todistusvoimainen.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli dňa tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         Por la República de Kazajstán
         Za Kazašskou republiku
         For Republikken Kasakhstan
         Für die Republik Kasachstan
         Kasahstani Vabariigi nimel
         Για τη Δημοκρατία τον Καζακστάν
         For the Republic of Kazakhstan
         Pour la République du Kazakhstan
         Per la Repubblica del Kazakstan
         Kazahstānas Republikas vārdā
         Kazachstano Respublikos vardu
         Kazahsztán részéről
         Għar-Repubblika tal-Kazakistan
         Voor de Republiek Kazachstan
         W imieniu Republiki Kazachstanu
         Pela República do Cazaquistão
         Za Kazašskú republiku
         Za Republiko Kazahstan
         Kazakstanin tasavallan puolesta
         På Republiken Kazakstans vägnar

      (1)  Sopimuksen tšekin-, viron-, latvian-, liettuan-, unkarin-, maltan-, puolan-, slovakin- ja sloveeninkieliset toisinnot julkaistaan myöhemmin Euroopan unionin virallisen lehden erityispainoksessa.


title: 2011/774/EU: Euroopan parlamentin ja neuvoston päätös, annettu 16 päivänä marraskuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/021 IE/Construction 71, Irlanti)

text:
               30.11.2011

               FI

               Euroopan unionin virallinen lehti

               L 317/32

         EUROOPAN PARLAMENTIN JA NEUVOSTON PÄÄTÖS,
   annettu 16 päivänä marraskuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/021 IE/Construction 71, Irlanti)
   (2011/774/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi työntekijöille, jotka on vähennetty globalisaatiosta johtuvien maailmankaupan huomattavien rakenteellisten muutosten seurauksena, ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa on laajennettu niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Irlanti toimitti 9 päivänä kesäkuuta 2010 hakemuksen EGR:n rahoitustuen saamiseksi työntekijöiden vähentämisten vuoksi, jotka on toteutettu NACE Rev. 2:n kaksinumerotason 71 (arkkitehti- ja insinööripalvelut; tekninen testaus ja analysointi) piirissä toimivissa 230 yrityksessä NUTS II -alueilla Border, Midlands and Western (IE01) sekä Southern and Eastern (IE02), ja täydensi hakemustaan lisätiedoin 17 päivään kesäkuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 387 819 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Irlannin hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 1 387 819 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Päätös julkaistaan Euroopan unionin virallisessa lehdessä.

      Tehty Strasbourgissa 16 päivänä marraskuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         W. SZCZUKA

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


Avis juridique important

|

31998D0539

98/539/EY, EHTY, Euratom: Komission päätös, tehty 7 päivänä syyskuuta 1998, varainhoitoasetuksen täytääntöönpanoa koskevista yksityiskohtaisista säännöistä annetun asetuksen mukaisten maksujen ajan tasalle saattamisesta (tiedoksiannettu numerolla K(1998) 2581)

Virallinen lehti nro L 252 , 12/09/1998 s. 0067 - 0067

KOMISSION PÄÄTÖS,tehty 7 päivänä syyskuuta 1998,varainhoitoasetuksen täytääntöönpanoa koskevista yksityiskohtaisista säännöistä annetun asetuksen mukaisten maksujen ajan tasalle saattamisesta (tiedoksiannettu numerolla K(1998) 2581) (98/539/EY, EHTY, Euratom) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan atomienergiayhteisön perustamissopimuksen,ottaa huomioon Euroopan hiili- ja teräsyhteisön perustamissopimuksen,ottaa huomioon 21 päivänä joulukuuta 1977 annetun varainhoitoasetuksen täytäntöönpanoa koskevista yksityiskohtaisista säännöistä 9 päivänä joulukuuta 1993 annetun asetuksen (Euratom, EHTY, EY) N:o 3418/93 (1), sellaisena kuin se on muutettuna päätöksellä 97/594/EHTY, EY, Euratom (2), ja erityisesti sen 145 artiklan,sekä katsoo, ettäkuluttajahintaindeksi (IPCE) oli 98,6 joulukuussa 1995 ja 100,7 joulukuussa 1996,on tarpeen muuttaa 97/594/EHTY, EY, Euratom päätöksen 1 artiklaa siten, että hankintoja ja sopimuksia käsittelevän komitean toimivallan rajan muodostavaa 98 700 ecun määrää sellaisten hankinta- ja tarvikesopimusten osalta, jotka eivät ole luonteeltaan tieteellisiä ja teknisiä (edellä mainitun asetuksen 110 artiklan toisen luetelmakohdan b alakohta), sovelletaan ilman avointa tarjouskilpailua tehtävien tieteellisten ja teknisten hankinta- ja tarvikesopimusten samoin kuin tutkimukseen ja teknologiseen kehittämiseen liittyvien töiden sopimusten rajana (edellä mainitun asetuksen 110 artiklan ensimmäinen luetelmakohta),ON PÄÄTTÄNYT SEURAAVAA:1 artikla Varainhoitoasetuksen täytäntöönpanoa koskevista yksityiskohtaisista säännöistä annetun asetuksen mukaiset kiinteämääräiset maksut saatetaan ajan tasalle seuraavasti 1 päivästä tammikuuta 1998:>TAULUKON PAIKKA>2 artikla Korvataan päätöksen 97/594/EHTY, EY, Euratom 1 artiklan ilmaisu "110 artiklan toisen luetelmakohdan b alakohta" ilmaisulla "110 artiklan ensimmäinen luetelmakohta ja toisen luetelmakohdan b alakohta".3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Komission tilinpitäjä antaa päätöksen tiedoksi muille toimielimille ja laitoksille.Tehty Brysselissä 7 päivänä syyskuuta 1998.Komission puolestaErkki LIIKANENKomission jäsen(1) EYVL L 315, 16.12.1993, s. 1. Asetuksen (Euratom, EHTY, EY) N:o 3418/93 149 artiklan mukaan kyseinen asetus on tullut voimaan 1. 1. 1994.(2) EYVL L 239, 30.8.1997, s. 54


title: Neuvoston päätös (EU) 2015/1037, annettu 7 päivänä toukokuuta 2015, Euroopan unionin ja Trinidadin ja Tobagon tasavallan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta

text:
               3.7.2015

               FI

               Euroopan unionin virallinen lehti

               L 173/64

         NEUVOSTON PÄÄTÖS (EU) 2015/1037,
   annettu 7 päivänä toukokuuta 2015,
   Euroopan unionin ja Trinidadin ja Tobagon tasavallan välisen lyhytaikaista oleskelua koskevan viisumivapaussopimuksen allekirjoittamisesta Euroopan unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Viittaus Trinidadin ja Tobagon tasavaltaan siirrettiin Euroopan parlamentin ja neuvoston asetuksella (EU) N:o 509/2014 (1) neuvoston asetuksen (EY) N:o 539/2001 (2) liitteestä I liitteeseen II.

               (2)

               Trinidadin ja Tobagon tasavaltaa koskevaan viittaukseen liittyy alaviite, jossa todetaan, että viisumivapautta sovelletaan Euroopan unionin kanssa tehtävän viisumivapautta koskevan sopimuksen voimaantulopäivästä.

               (3)

               Neuvosto hyväksyi 9 päivänä lokakuuta 2014 päätöksen komission valtuuttamisesta aloittamaan neuvottelut Trinidadin ja Tobagon tasavallan kanssa Euroopan unionin ja Trinidadin ja Tobagon tasavallan välisen lyhytaikaista oleskelua koskevan viisumivapaussopimuksen, jäljempänä ’sopimus’, tekemisestä.

               (4)

               Sopimusta koskevat neuvottelut aloitettiin 12 päivänä marraskuuta 2014 ja ne saatiin menestyksellisesti päätökseen, kun sopimus parafoitiin kirjeenvaihdolla 15 päivänä joulukuuta 2014.

               (5)

               Sopimus olisi allekirjoitettava ja sopimukseen liitetyt julistukset olisi hyväksyttävä unionin puolesta. Sopimusta olisi sovellettava väliaikaisesti sen allekirjoituspäivästä, kunnes sen tekemistä varten tarvittavat menettelyt on saatettu päätökseen.

               (6)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (7)

               Tällä päätöksellä kehitetään Schengenin säännöstön niitä määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Trinidadin ja Tobagon tasavallan välisen lyhytaikaista oleskelua koskeva viisumivapaussopimus, jäljempänä ’sopimus’, unionin puolesta sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Hyväksytään unionin puolesta tähän päätökseen liitetyt julistukset.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   4 artikla
   Sopimusta sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamisesta lukien (5).
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 7 päivänä toukokuuta 2015.

            Neuvoston puolesta

            Puheenjohtaja

         E. RINKĒVIČS

      (1)  Euroopan parlamentin ja neuvoston asetus (EU) N:o 509/2014, annettu 15 päivänä toukokuuta 2014, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta (EUVL L 149, 20.5.2014, s. 67).

      (2)  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske (EYVL L 81, 21.3.2001, s. 1).

      (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (5)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.


title: 2006/909/EY: Neuvoston päätös, tehty 4 päivänä joulukuuta 2006 , Euroopan talousalueesta tehdyn sopimuksen 19 artiklan perusteella juustojen kaupassa myönnettävien etuuksien mukauttamista koskevan sopimuksen tekemisestä kirjeenvaihtona Euroopan yhteisön ja Norjan kuningaskunnan välillä   (ETA:n kannalta merkityksellinen teksti)

text:
               9.12.2006

               FI

               Euroopan unionin virallinen lehti

               L 346/30

         NEUVOSTON PÄÄTÖS,
   tehty 4 päivänä joulukuuta 2006,
   Euroopan talousalueesta tehdyn sopimuksen 19 artiklan perusteella juustojen kaupassa myönnettävien etuuksien mukauttamista koskevan sopimuksen tekemisestä kirjeenvaihtona Euroopan yhteisön ja Norjan kuningaskunnan välillä
   (ETA:n kannalta merkityksellinen teksti)
   (2006/909/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan talousalueesta (ETA) tehdyn sopimuksen 19 artiklan 1 kohdassa määrätään, että sopimuspuolet tutkivat vaikeudet, joita niiden maataloustuotteiden kaupassa saattaa esiintyä, ja pyrkivät etsimään aiheellisia ratkaisuja niihin.

               (2)

               Norjan kuningaskunnan ja Euroopan yhteisön välillä on käyty edellä mainitun 19 artiklan 1 kohdan perusteella kahdenvälisiä neuvotteluja, jotka saatiin onnistuneesti päätökseen 7 päivänä kesäkuuta 2006, ja joiden tuloksena saatiin aikaan sopimus.

               (3)

               Tämä kirjeenvaihtona tehtävä sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Norjan kuningaskunnan välillä kirjeenvaihtona tehty sopimus Euroopan talousalueesta tehdyn sopimuksen 19 artiklan perusteella juustojen kaupassa myönnettävien etuuksien mukauttamisesta.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisöä sitovasti.

      Tehty Brysselissä 4 päivänä joulukuuta 2006.

            Neuvoston puolesta

            Puheenjohtaja

         L. LUHTANEN

    ---documentbreak---

               9.12.2006

               FI

               Euroopan unionin virallinen lehti

               L 346/31

         Euroopan yhteisön ja Norjan kuningaskunnan välillä kirjeenvaihtona tehty
   SOPIMUS
   Euroopan talousalueesta tehdyn sopimuksen 19 artiklan perusteella juustojen kaupassa myönnettävien etuuksien mukauttamisesta
   Arvoisa Herra,
   Minulla on kunnia viitata Euroopan talousalueesta tehdyn sopimuksen 19 artiklan 1 kohdan perusteella juustojen kaupassa myönnettävien etuuksien mukauttamista koskeviin, Euroopan yhteisön ja Norjan kuningaskunnan välisiin neuvotteluihin, jotka käytiin 3 päivän toukokuuta ja 7 päivän kesäkuuta 2006 välisenä aikana.
   Euroopan yhteisö ja Norjan kuningaskunta ovat sopineet mukauttavansa nykyisiä tullietuuskiintiöitään juuston kahdenvälisen kaupan ehtojen parantamiseksi.
   Vahvistan, että neuvottelujen tulokset olivat seuraavat:

               1)

               Norjan kuningaskunta korottaa 500 tonnilla nykyistä vuotuista tullitonta tariffikiintiötä, jota sovelletaan Euroopan yhteisöstä peräisin olevan juuston tuonnissa Norjaan. Lisämäärä myönnetään nykyisille tuojille suhteellisuusperiaatetta noudattaen (ts. nykyisiä kiintiöitä korotetaan 12,5 prosenttia). Vuonna 2006 lisätariffikiintiön määrä on 250 tonnia. Lisäkiintiö avataan mahdollisimman nopeasti ja joka tapauksessa viimeistään 1 päivänä marraskuuta 2006.

               2)

               Euroopan yhteisö yhdistää nykyiset kaksi vuotuista tullitonta tariffikiintiötä, joita sovelletaan Norjasta peräisin olevan juuston tuonnissa Euroopan yhteisöön (kiintiöiden numerot 09.4781 ja 09.4782). Euroopan yhteisö soveltaa tavanomaisia yhdistettyä kiintiötä koskevia säännöksiään, todistusjärjestelmän avulla. Euroopan yhteisö toteuttaa tariffikiintiöiden yhdistämisen 1 päivästä tammikuuta 2007 lukien eli kyseessä olevan myönnytyksen hallinnointivuoden (1 päivä heinäkuuta 2006–30 päivä kesäkuuta 2007) toisen puoliskon (1 päivä tammikuuta 2007–30 päivä kesäkuuta 2007) alkaessa. 1 päivän heinäkuuta 2006 ja 31 päivän joulukuuta 2006 välisenä aikana olemassa olevista juustokiintiöistä mahdollisesti käyttämättä jääneet määrät siirretään 1 päivän tammikuuta 2007 ja 30 päivän kesäkuuta 2007 väliselle vuosipuoliskolle.

               3)

               Edellä 1 ja 2 kohdassa tarkoitettujen mukautusten täytäntöönpanemiseksi sovellettavat alkuperäsäännöt ovat 2 päivänä toukokuuta 1992 tehdyn kirjeenvaihdon liitteessä IV. Liitteessä IV oleva 2 kohta viittaa kuitenkin Euroopan talousalueesta tehdyn sopimuksen pöytäkirjan nro 4 liitteessä II olevaan luetteloon, jota sovelletaan kyseisen pöytäkirjan liitteen I mukaisesti, eikä 2 päivänä toukokuuta 1992 päivätyn kirjeenvaihdon liitteessä IV olevassa 2 kohdassa tarkoitettuun lisäykseen sisältyvään luetteloon.

               4)

               Sopimuspuolet sopivat toteuttavansa tarvittavat toimenpiteet varmistaakseen, että tariffikiintiöitä hallinnoidaan siten, että tuontia voidaan harjoittaa säännöllisesti ja että sovitut tuontimäärät voidaan tosiasiallisesti tuoda.

         Sopimuspuolet hyväksyvät tämän kirjeenvaihdon omia menettelyjään noudattaen.
   Minulla on kunnia vahvistaa, että Euroopan yhteisö hyväksyy tämän kirjeen sisällön.
   Pyydän teitä vahvistamaan, että Norjan kuningaskunnan hallitus hyväksyy edellä esitetyn.
   Ottakaa vastaan, arvoisa Herra, korkeimman kunnioitukseni vakuutus.

   Arvoisa Herra,
   Minulla on kunnia ilmoittaa vastaanottaneeni seuraavansisältöisen tänään päivätyn kirjeenne:
   ”Minulla on kunnia viitata Euroopan talousalueesta tehdyn sopimuksen 19 artiklan 1 kohdan perusteella juustojen kaupassa myönnettävien etuuksien mukauttamista koskeviin, Euroopan yhteisön ja Norjan kuningaskunnan välisiin neuvotteluihin, jotka käytiin 3 päivän toukokuuta ja 7 päivän kesäkuuta 2006 välisenä aikana.
   Euroopan yhteisö ja Norjan kuningaskunta ovat sopineet mukauttavansa nykyisiä tullietuuskiintiöitään juuston kahdenvälisen kaupan ehtojen parantamiseksi.
   Vahvistan, että neuvottelujen tulokset olivat seuraavat:

               1)

               Norjan kuningaskunta korottaa 500 tonnilla nykyistä vuotuista tullitonta tariffikiintiötä, jota sovelletaan Euroopan yhteisöstä peräisin olevan juuston tuonnissa Norjaan. Lisämäärä myönnetään nykyisille tuojille suhteellisuusperiaatetta noudattaen (ts. nykyisiä kiintiöitä korotetaan 12,5 prosenttia). Vuonna 2006 lisätariffikiintiön määrä on 250 tonnia. Lisäkiintiö avataan mahdollisimman nopeasti ja joka tapauksessa viimeistään 1 päivänä marraskuuta 2006.

               2)

               Euroopan yhteisö yhdistää nykyiset kaksi vuotuista tullitonta tariffikiintiötä, joita sovelletaan Norjasta peräisin olevan juuston tuonnissa Euroopan yhteisöön (kiintiöiden numerot 09.4781 ja 09.4782). Euroopan yhteisö soveltaa tavanomaisia yhdistettyä kiintiötä koskevia säännöksiään, todistusjärjestelmän avulla. Euroopan yhteisö toteuttaa tariffikiintiöiden yhdistämisen 1 päivästä tammikuuta 2007 lukien eli kyseessä olevan myönnytyksen hallinnointivuoden (1 päivä heinäkuuta 2006–30 päivä kesäkuuta 2007) toisen puoliskon (1 päivä tammikuuta 2007–30 päivä kesäkuuta 2007) alkaessa. 1 päivän heinäkuuta 2006 ja 31 päivän joulukuuta 2006 välisenä aikana olemassa olevista juustokiintiöistä mahdollisesti käyttämättä jääneet määrät siirretään 1 päivän tammikuuta 2007 ja 30 päivän kesäkuuta 2007 väliselle vuosipuoliskolle.

               3)

               Edellä 1 ja 2 kohdassa tarkoitettujen mukautusten täytäntöönpanemiseksi sovellettavat alkuperäsäännöt ovat 2 päivänä toukokuuta 1992 tehdyn kirjeenvaihdon liitteessä IV. Liitteessä IV oleva 2 kohta viittaa kuitenkin Euroopan talousalueesta tehdyn sopimuksen pöytäkirjan nro 4 liitteessä II olevaan luetteloon, jota sovelletaan kyseisen pöytäkirjan liitteen I mukaisesti, eikä 2 päivänä toukokuuta 1992 päivätyn kirjeenvaihdon liitteessä IV olevassa 2 kohdassa tarkoitettuun lisäykseen sisältyvään luetteloon.

               4)

               Sopimuspuolet sopivat toteuttavansa tarvittavat toimenpiteet varmistaakseen, että tariffikiintiöitä hallinnoidaan siten, että tuontia voidaan harjoittaa säännöllisesti ja että sovitut tuontimäärät voidaan tosiasiallisesti tuoda.

         Sopimuspuolet hyväksyvät tämän kirjeenvaihdon omia menettelyjään noudattaen.
   Minulla on kunnia vahvistaa, että Euroopan yhteisö hyväksyy tämän kirjeen sisällön.
   Pyydän teitä vahvistamaan, että Norjan kuningaskunnan hallitus hyväksyy edellä esitetyn.”
   Minulla on kunnia vahvistaa, että Norjan hallitus hyväksyy kirjeenne sisällön.
   Ottakaa vastaan, arvoisa Herra, korkeimman kunnioitukseni vakuutus.


title: Neuvoston päätös 2005/681/YOS, tehty 20 päivänä syyskuuta 2005, Euroopan poliisiakatemian (CEPOL) perustamisesta ja päätöksen 2000/820/YOS kumoamisesta

text:
               1.10.2005

               FI

               Euroopan unionin virallinen lehti

               L 256/63

      NEUVOSTON PÄÄTÖS 2005/681/YOS,
   tehty 20 päivänä syyskuuta 2005,
   Euroopan poliisiakatemian (CEPOL) perustamisesta ja päätöksen 2000/820/YOS kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 30 artiklan 1 kohdan c alakohdan ja 34 artiklan 2 kohdan c alakohdan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Eurooppa-neuvosto päätti kokouksessaan Tampereella 15 ja 16 päivänä lokakuuta 1999, että olisi perustettava Euroopan poliisiakatemia, jäljempänä ’CEPOL’, kouluttamaan ylempiä poliisiviranomaisia.

               (2)

               Euroopan poliisiakatemia perustettiin neuvoston päätöksellä 2000/820/YOS (2).

               (3)

               On käynyt ilmeiseksi, että CEPOLin toimintaa voitaisiin tehostaa, jos se rahoitettaisiin Euroopan unionin yleisestä talousarviosta ja jos Euroopan yhteisöjen virkamiehiin sovellettavia henkilöstösääntöjä ja Euroopan yhteisöjen muuhun henkilöstöön sovellettavia palvelussuhteen ehtoja sovellettaisiin CEPOLin johtajaan ja sen sihteeristön henkilöstöön.

               (4)

               Näin ollen 24 päivänä helmikuuta 2005 annetuissa neuvoston päätelmissä kehotettiin panemaan edellä mainitut muutokset täytäntöön, minkä vuoksi on tarpeen kumota päätös 2000/820/YOS ja tehdä uusi CEPOLia koskeva neuvoston päätös.

               (5)

               CEPOLin olisi jatkettava toimintaansa verkostona, joka yhdistää päätöksessä 2000/820/YOS vahvistettujen yleisten periaatteiden mukaisesti kansalliset koulutuslaitokset, joiden tehtäviin kuuluu jäsenvaltioiden ylempien poliisiviranomaisten kouluttaminen.

               (6)

               CEPOLin olisi suoritettava tehtävänsä vaiheittain vuotuisissa työohjelmissa asetetut tavoitteet ja käytettävissä olevat voimavarat huomioon ottaen.

               (7)

               On tehtävä tiettyjä teknisiä muutoksia, jotta CEPOLin rakenne saataisiin yhdenmukaiseksi Euroopan unionin yleisen talousarvion sekä Euroopan yhteisöjen virkamiehiin sovellettavien henkilöstösääntöjen ja Euroopan yhteisöjen muuhun henkilöstöön sovellettavien palvelussuhteen ehtojen puitteissa noudatettavien menettelyjen kanssa.

               (8)

               Päätöstä 2000/820/YOS on mahdollisuuksien mukaan käytetty pohjana muille säännöksille.

               (9)

               Teknisiin muutoksiin sisältyy muutoksia säännöksiin, jotka koskevat suhteita kolmansiin valtioihin, hallintoneuvoston toimintaa, johtajan tehtäviä, CEPOLin sihteeristön henkilöstöä, varainhoitoa koskevia vaatimuksia, oikeutta tutustua asiakirjoihin ja arviointia.

               (10)

               Jatkuvuuden varmistamiseksi tarvitaan erityisiä siirtymäsäännöksiä,

         ON PÄÄTTÄNYT SEURAAVAA:
   I LUKU
   PERUSTAMINEN, OIKEUSHENKILÖYS JA KOTIPAIKKA
   1 artikla
   Perustaminen
   1.   Perustetaan Euroopan poliisiakatemia, jäljempänä ’CEPOL’. Sitä pidetään neuvoston päätöksellä 2000/820/YOS perustetun CEPOLin seuraajana.
   2.   CEPOL toimii sen tulevaa kehitystä rajoittamatta verkostona, joka yhdistää jäsenvaltioiden ne kansalliset koulutuslaitokset, joiden tehtäviin kuuluu ylempien poliisiviranomaisten kouluttaminen ja jotka toimivat tätä varten tiiviissä yhteistyössä.
   3.   CEPOLin tehtävänä on niiden ohjelmien ja aloitteiden täytäntöönpano, joista hallintoneuvosto päättää.
   2 artikla
   Oikeushenkilöys
   1.   CEPOL on oikeushenkilö.
   2.   CEPOLilla on kussakin jäsenvaltiossa laajin oikeustoimi- ja sopimuskelpoisuus, mikä oikeushenkilöillä kansallisen lainsäädännön mukaan voi olla. CEPOL voi erityisesti hankkia ja luovuttaa irtainta ja kiinteää omaisuutta ja olla asianosaisena oikeudenkäynneissä.
   3.   Johtaja edustaa CEPOLia kaikissa oikeustoimissa ja oikeudellisissa velvoitteissa.
   3 artikla
   Erioikeudet ja vapaudet
   Euroopan yhteisöjen erioikeuksia ja vapauksia koskevaa pöytäkirjaa sovelletaan CEPOLin johtajaan ja sen sihteeristön henkilökuntaan, lukuun ottamatta jäsenvaltioiden lähettämää henkilöstöä.
   4 artikla
   Kotipaikka
   CEPOLin kotipaikka on Bramshill Yhdistyneessä kuningaskunnassa.
   II LUKU
   TARKOITUS, TAVOITTEET JA TEHTÄVÄT
   5 artikla
   Tarkoitus
   CEPOLin tarkoituksena on avustaa jäsenvaltioiden ylempien poliisiviranomaisten koulutuksessa optimoimalla CEPOLiin kuuluvien koulutuslaitosten välinen yhteistyö. Se tukee ja kehittää eurooppalaista ratkaisutapaa tärkeimpiin jäsenvaltioiden kohtaamiin ongelmiin rikollisuuden torjunnassa, rikosten ehkäisyssä sekä yleisen järjestyksen ja turvallisuuden ylläpitämisessä, erityisesti näihin ongelmiin liittyvien rajatylittävien ulottuvuuksien osalta.
   6 artikla
   Tavoitteet
   CEPOLin tavoitteena on

               1)

               lisätä tietämystä muiden jäsenvaltioiden kansallisista poliisijärjestelmistä ja -rakenteista sekä rajatylittävästä poliisiyhteistyöstä Euroopan unionissa;

               2)

               parantaa tietämystä kansainvälisistä ja unionin välineistä erityisesti seuraavilla aloilla:

                           a)

                           Euroopan unionin toimielimet, niiden toiminta ja tehtävät sekä Euroopan unionin päätöksentekomenettelyt ja säädökset, erityisesti niiden vaikutukset lainvalvontaa koskevaan yhteistyöhön;

                           b)

                           Europolin tavoitteet, rakenne ja toiminta sekä mahdollisuudet lisätä mahdollisimman paljon Europolin ja jäsenvaltioiden lainvalvontayksiköiden välistä yhteistyötä järjestäytyneen rikollisuuden torjunnassa;

                           c)

                           Eurojustin tavoitteet, rakenne ja toiminta;

               3)

               tarjota asianmukaista koulutusta demokratian takeiden kunnioittamisen edistämiseksi kiinnittäen erityistä huomiota puolustuksen oikeuksiin.

         7 artikla
   Tehtävät
   Näiden tavoitteiden saavuttamiseksi CEPOL voi toteuttaa erityisesti seuraavia toimia:

               a)

               tarjota yhteisiin standardeihin perustuvia kursseja ylemmille poliisiviranomaisille;

               b)

               osallistua keskijohdon poliisiviranomaisten, kentällä toimivien keskijohdon poliisiviranomaisten ja kentällä toimivien muiden poliisiviranomaisten koulutukseen tarkoitettujen, poliisivoimien rajatylittävää yhteistyötä Euroopassa käsittelevien koulutusohjelmien valmisteluun sekä auttaa luomaan asianmukaisia jatkokoulutusohjelmia sekä kehittää ja tarjota koulutusta kouluttajille;

               c)

               tarjota erityiskoulutusta niille poliisiviranomaisille, jotka ovat avainasemassa rajatylittävän rikollisuuden torjunnassa, keskittyen erityisesti järjestäytyneeseen rikollisuuteen;

               d)

               levittää parhaita käytänteitä ja tutkimustuloksia;

               e)

               kehittää ja tarjota koulutusta Euroopan unionin poliisivoimien valmentamiseksi osallistumaan ei-sotilaalliseen kriisinhallintaan;

               f)

               kehittää ja tarjota koulutusta ehdokasmaiden poliisiviran omaisille, mukaan lukien avainasemassa olevien poliisiviranomaisten koulutus;

               g)

               helpottaa tarvittavaa poliisiviranomaisten vaihtoa ja komennuksia koulutuksen yhteydessä;

               h)

               kehittää sähköinen verkosto CEPOLin taustatueksi sen tehtävien hoitamisessa varmistaen, että tarvittavat turvatoimet otetaan käyttöön;

               i)

               antaa jäsenvaltioiden ylemmille poliisiviranomaisille mahdollisuus hankkia tarvittava kielitaito.

         8 artikla
   Yhteistyö muiden elinten kanssa
   1.   CEPOL voi tehdä yhteistyötä Euroopan unionin lainvalvonnan alalla toimivien ja muiden asiaan liittyvien alojen elinten sekä asiaankuuluvien eurooppalaisten koulutuselinten kanssa.
   2.   CEPOL voi tehdä yhteistyötä muiden kuin Euroopan unionin jäsenvaltioiden ja erityisesti ehdokasmaiden kansallisten koulutuslaitosten sekä Islannin, Norjan ja Sveitsin kansallisten koulutuslaitosten kanssa.
   3.   Hallintoneuvosto voi valtuuttaa CEPOLin johtajan neuvottelemaan yhteistyösopimuksia minkä tahansa 1 tai 2 kohdassa tarkoitetun elimen kanssa.
   Tällaiset yhteistyösopimukset voidaan tehdä ainoastaan hallintoneuvoston luvalla.
   Yhteistyösopimuksia muiden kuin Euroopan unionin jäsenvaltioiden elinten kanssa voidaan tehdä ainoastaan neuvoston luvalla.
   4.   CEPOL voi ottaa huomioon Europolin ja/tai Euroopan unionin poliisipäälliköiden toimintaryhmän antamat suositukset, jollei CEPOLin työohjelman hyväksymistä koskevista säännöistä muuta johdu.
   III LUKU
   ELIMET, HENKILÖSTÖ JA YHTEYSPISTEET
   9 artikla
   Elimet
   CEPOLin elimet ovat

               1)

               hallintoneuvosto;

               2)

               johtaja, joka johtaa CEPOLin sihteeristöä.

         10 artikla
   Hallintoneuvosto
   1.   Hallintoneuvostoon kuuluu yksi valtuuskunta kustakin jäsenvaltiosta. Kullakin valtuuskunnalla on yksi ääni.
   2.   Hallintoneuvoston jäsenten on ensisijaisesti oltava kansallisten koulutuslaitosten johtajia. Jos yhtä jäsenvaltiota edustaa useita johtajia, he muodostavat valtuuskunnan. Hallintoneuvoston puheenjohtaja on Euroopan unionin neuvoston puheenjohtajana toimivan jäsenvaltion edustaja.
   3.   Komission ja Euroopan unionin neuvoston pääsihteeristön sekä Europolin edustajia pyydetään osallistumaan kokouksiin tarkkailijoina ilman äänioikeutta.
   4.   Hallintoneuvoston jäsenet voivat ottaa kokouksiin mukaansa asiantuntijoita.
   5.   CEPOLin johtaja osallistuu hallintoneuvoston kokouksiin ilman äänioikeutta.
   6.   Hallintoneuvosto kokoontuu vähintään kahdesti vuodessa.
   7.   Jollei tässä päätöksessä toisin säädetä, hallintoneuvosto tekee päätöksensä jäsentensä kahden kolmasosan enemmistöllä.
   8.   Hallintoneuvosto vahvistaa työjärjestyksensä.
   9.   Hallintoneuvosto hyväksyy

               a)

               yhteiset oppijaksot, koulutusmoduulit, opetusmenetelmät ja muut oppimis- ja opetusvälineet;

               b)

               johtajan nimittämistä koskevan päätöksen;

               c)

               yksimielisesti komissiolle esitettävän talousarvioesityksen;

               d)

               komissiota kuultuaan työohjelman, joka esitetään neuvostolle hyväksyttäväksi;

               e)

               neuvostolle ja komissiolle esitettävän vuosikertomuksen ja CEPOLin viisivuotiskertomuksen, jotta neuvosto voisi panna ne merkille ja hyväksyä ne;

               f)

               CEPOLin henkilöstöön sovellettavat täytäntöönpanosäännöt johtajan ehdotuksesta ja pyydettyään niille komission suostumuksen.

         10.   Hallintoneuvosto voi ehdottoman tarpeellisissa tapauksissa päättää muodostaa työryhmiä, jotka antavat suosituksia, kehittävät ja ehdottavat strategioita, koulutusmuotoja ja -välineitä tai toteuttavat muita neuvonantotehtäviä, jotka hallintoneuvosto katsoo tarpeellisiksi. Hallintoneuvosto laatii työryhmien perustamista ja toimintaa koskevat säännöt.
   11.   Hallintoneuvosto käyttää 13 artiklan 3 kohdassa säädettyjä valtuuksia johtajan suhteen.
   12.   Edellä 9 kohdan d ja e alakohdan soveltamista rajoittamatta työohjelma, CEPOLin toimintaa käsittelevä vuosikertomus ja CEPOLin viisivuotiskertomus toimitetaan Euroopan parlamentille ja komissiolle tiedoksi ja ne julkistetaan.
   11 artikla
   Johtaja
   1.   Hallintoneuvosto nimittää johtajan valintalautakunnan esittämästä, vähintään kolme ehdokasta sisältävästä luettelosta. Hänet nimitetään nelivuotiskaudeksi, jota voidaan jatkaa kerran.
   Hallintoneuvosto vahvistaa hakijoiden valintaa koskevat säännöt. Neuvosto hyväksyy nämä säännöt ennen niiden voimaantuloa.
   2.   Hallintoneuvosto voi päättää jatkaa johtajan toimikautta.
   3.   Hallintoneuvosto voi erottaa johtajan virastaan.
   4.   Johtaja on vastuussa CEPOLin työn päivittäisestä hallinnosta. Hän tukee hallintoneuvoston työskentelyä. Hänen tehtävänään on

               a)

               käyttää henkilöstön suhteen 13 artiklan 3 kohdan mukaisia valtuuksia;

               b)

               varmistaa CEPOLin toiminta tämän päätöksen säännösten mukaisesti kaikin tarvittavin keinoin, joihin voivat kuulua sisäisten hallinnollisten ohjeiden antaminen ja tiedonantojen julkaiseminen;

               c)

               laatia alustava talousarvioesitys, alustava vuosikertomusluonnos ja alustava työohjelmaluonnos esitettäväksi hallintoneuvostolle;

               d)

               toteuttaa talousarvio;

               e)

               pitää yhteyttä jäsenvaltioissa toimiviin asianomaisiin yksiköihin;

               f)

               huolehtia työohjelman toteutuksen yhteensovittamisesta;

               g)

               hoitaa hallintoneuvoston hänelle mahdollisesti osoittamat muut tehtävät.

         5.   Johtaja vastaa toiminnastaan hallintoneuvostolle.
   6.   Johtaja raportoi neuvoston pyynnöstä tehtäviensä toteuttamisesta. Johtaja voi myös pyynnöstä antaa raportin Euroopan parlamentille.
   7.   Johtaja neuvottelee isäntänä toimivan jäsenvaltion kanssa toimipaikkaa koskevan sopimuksen ja esittää sen hallintoneuvostolle hyväksyttäväksi.
   12 artikla
   CEPOLin sihteeristö
   CEPOLin sihteeristö avustaa CEPOLia sen toiminnan kannalta tarpeellisissa hallinnollisissa tehtävissä ja panee täytäntöön vuotuisen ohjelman sekä tarvittaessa lisäohjelmat ja -aloitteet.
   13 artikla
   CEPOLin sihteeristön henkilöstö
   1.   CEPOLin johtajaan ja CEPOLin sihteeristön henkilöstöön, jotka otetaan palvelukseen tämän päätöksen voimaantulon jälkeen, sovelletaan Euroopan yhteisöjen virkamiehiin sovellettavia henkilöstösääntöjä, Euroopan yhteisöjen muuhun henkilöstöön sovellettavia palvelussuhteen ehtoja sekä Euroopan yhteisöjen toimielinten näiden henkilöstösääntöjen ja palvelussuhteen ehtojen soveltamiseksi yhteisesti hyväksymiä sääntöjä.
   2.   Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta sekä yhteisöjen virkamiehiin tilapäisesti sovellettavien erityisten toimenpiteiden laatimisesta 29 päivänä helmikuuta 1968 annettua neuvoston asetusta (ETY, Euratom, EHTY) N:o 259/68 (3) sovellettaessa CEPOLia pidetään Euroopan yhteisöjen virkamiehiin sovellettavien henkilöstösääntöjen 1 a artiklan 2 kohdassa tarkoitettuna virastona.
   3.   CEPOL käyttää sihteeristönsä henkilöstön suhteen henkilöstösäännöissä nimittävälle viranomaiselle ja muuhun henkilöstöön sovellettavissa palvelussuhteen ehdoissa sopimuksia tekemään valtuutetulle viranomaiselle annettuja valtuuksia tämän päätöksen 10 artiklan 11 kohdan ja 11 artiklan 4 kohdan a alakohdan mukaisesti.
   4.   CEPOLin sihteeristön henkilöstö koostuu Euroopan yhteisöjen virkamiesten henkilöstösäännöissä tarkoitetun toimielimen määräaikaiselle komennukselle lähettämistä virkamiehistä, jäsenvaltioiden komennukselle lähettämistä asiantuntijoista ja muista CEPOLin palvelukseen ottamista toimihenkilöistä, jotka ovat tarpeen sen tehtävien suorittamiseksi; he kaikki ovat määräaikaisia.
   5.   Jäsenvaltiot lähettävät kansallisia asiantuntijoita CEPOLin sihteeristöön määräaikaiselle komennukselle noudattaen neuvoston pääsihteeristön palvelukseen määräaikaisesti otettaviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä 16 päivänä kesäkuuta 2003 tehtyä neuvoston päätöstä 2003/479/EY (4), jota sovelletaan soveltuvin osin.
   14 artikla
   Yhteyspisteet
   Kuhunkin jäsenvaltioon voidaan perustaa CEPOLin kansallinen yhteyspiste. Yhteyspisteeksi valitaan ensisijaisesti hallintoneuvostossa toimiva valtuuskunta, sanotun kuitenkaan estämättä jäsenvaltioita järjestämästä yhteyspistettä parhaaksi katsomallaan tavalla. Kansallinen yhteyspiste vastaa tehokkaasta yhteistyöstä CEPOLin ja koulutuslaitosten välillä.
   IV LUKU
   VARAINHOITOA KOSKEVAT VAATIMUKSET
   15 artikla
   Talousarvio
   1.   CEPOLin tulot koostuvat Euroopan unionin yleiseen talousarvioon (pääluokka ”Komissio”) otetusta yhteisön avustuksesta, tämän kuitenkaan rajoittamatta muita tulonlähteitä.
   2.   CEPOLin menoihin kuuluvat henkilöstöstä, hallinnosta, infrastruktuurista ja toiminnasta aiheutuvat kulut.
   3.   Johtaja laatii ennakkoarvion viraston seuraavan varainhoitovuoden tuloista ja menoista. Hän toimittaa hallintoneuvostolle tämän ennakkoarvion, johon on liitetty alustava henkilöstötaulukko.
   4.   Tulojen ja menojen on oltava tasapainossa.
   5.   Hallintoneuvosto hyväksyy alustavan ennakkoarvion, johon kuuluvat alustava henkilöstötaulukko ja työohjelma, ja toimittaa sen komissiolle kunakin vuonna viimeistään 31 päivänä maaliskuuta. Jos komissiolla on alustavan ennakkoarvion suhteen huomautettavaa, se kuulee hallintoneuvostoa 30 päivän kuluessa sen vastaanottamisesta.
   6.   Komissio toimittaa ennakkoarvion Euroopan unionin yleistä talousarviota koskevan alustavan esityksen yhteydessä Euroopan parlamentille ja neuvostolle, jäljempänä yhteisesti ’budjettivallan käyttäjä’.
   7.   Ennakkoarvion perusteella komissio sisällyttää arviot, jotka se katsoo henkilöstötaulukon ja yleisestä talousarviosta suoritettavan avustuksen määrän osalta välttämättömiksi, Euroopan unionin yleistä talousarviota koskevaan alustavaan esitykseen ja toimittaa alustavan talousarvioesityksen budjettivallan käyttäjälle perustamissopimuksen 272 artiklan mukaisesti.
   8.   Budjettivallan käyttäjä hyväksyy CEPOLin avustusta koskevat määrärahat. Budjettivallan käyttäjä vahvistaa CEPOLin henkilöstötaulukon.
   9.   Hallintoneuvosto vahvistaa CEPOLin talousarvion ja henkilöstötaulukon. Niistä tulee lopullisia, kun Euroopan unionin yleinen talousarvio on lopullisesti vahvistettu. Niitä mukautetaan tarvittaessa vastaavasti.
   10.   Muutokset talousarvioon tai henkilöstötaulukkoon tehdään 5–9 kohdassa säädettyä menettelyä noudattaen.
   11.   Hallintoneuvosto ilmoittaa budjettivallan käyttäjälle mahdollisimman pian aikomuksestaan toteuttaa hankkeita, erityisesti kiinteistöihin liittyviä, kuten kiinteistöjen vuokraus tai hankinta, joilla voi olla huomattavaa taloudellista vaikutusta talousarvion rahoittamiseen. Hallintoneuvosto ilmoittaa asiasta komissiolle.
   12.   Kun budjettivallan käyttäjä on ilmoittanut aikomuksestaan antaa lausunto, se toimittaa lausunnon hallintoneuvostolle kuuden viikon kuluessa hankkeesta ilmoittamisesta.
   16 artikla
   Talousarvion toteuttaminen ja valvonta
   1.   Johtaja toteuttaa CEPOLin talousarvion.
   2.   CEPOLin tilinpitäjä toimittaa alustavan tilinpäätöksen ja selvityksen varainhoitovuoden talousarvio- ja varainhallinnosta komission tilinpitäjälle viimeistään varainhoitovuoden päättymistä seuraavan maaliskuun 1 päivänä. Komission tilinpitäjä konsolidoi toimielinten ja hajautettujen elinten alustavat tilinpäätökset Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (talousarvioasetus) (5) 128 artiklan mukaisesti.
   3.   Komission tilinpitäjä toimittaa CEPOLin alustavan tilinpäätöksen ja selvityksen varainhoitovuoden talousarvio- ja varainhallinnosta tilintarkastustuomioistuimelle viimeistään varainhoitovuoden päättymistä seuraavan maaliskuun 31 päivänä. Tämä selvitys varainhoitovuoden talousarvio- ja varainhallinnosta toimitetaan myös Euroopan parlamentille ja neuvostolle.
   4.   Saatuaan CEPOLin alustavaa tilinpäätöstä koskevat huomautukset, jotka tilintarkastustuomioistuin on laatinut varainhoitoasetuksen 129 artiklan mukaisesti, johtaja laatii CEPOLin lopullisen tilinpäätöksen omalla vastuullaan ja toimittaa sen hallintoneuvostolle lausuntoa varten.
   5.   Hallintoneuvosto antaa lausunnon CEPOLin lopullisesta tilinpäätöksestä.
   6.   Johtaja toimittaa lopullisen tilinpäätöksen ja hallintoneuvoston lausunnon komissiolle, tilintarkastustuomioistuimelle, Euroopan parlamentille ja neuvostolle viimeistään seuraavan vuoden heinäkuun 1 päivänä.
   7.   Lopullinen tilinpäätös julkaistaan.
   8.   Johtaja toimittaa tilintarkastustuomioistuimelle vastauksen tämän huomautuksiin viimeistään 30 päivänä syyskuuta. Hän toimittaa vastauksen myös hallintoneuvostolle.
   9.   Ennen vuoden N + 2 huhtikuun 30 päivää Euroopan parlamentti myöntää neuvoston antamasta suosituksesta CEPOLin johtajalle vastuuvapauden varainhoitovuoden N talousarvion toteuttamisesta.
   17 artikla
   Rahoitussäännökset
   Hallintoneuvosto hyväksyy CEPOLin varainhoitoa koskevat säännöt yksimielisesti komissiota kuultuaan. Ne eivät saa poiketa Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23 päivänä joulukuuta 2002 annetusta komission asetuksesta (EY, Euratom) N:o 2343/2002 (6), paitsi jos se on välttämätöntä CEPOLin toiminnasta johtuvien erityisvaatimusten vuoksi ja jos komissio antaa ennalta siihen suostumuksensa. Budjettivallan käyttäjälle ilmoitetaan näistä poikkeuksista.
   18 artikla
   Petostentorjunta
   1.   Petosten, lahjonnan ja muiden säännönvastaisuuksien torjumiseksi sovelletaan rajoituksetta Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999 (7) säännöksiä.
   2.   CEPOL liittyy Euroopan petostentorjuntaviraston (OLAF) sisäisistä tutkimuksista 25 päivänä toukokuuta 1999 tehtyyn toimielinten väliseen sopimukseen ja antaa välittömästi tarvittavat määräykset, jotka koskevat CEPOLin johtajaa ja CEPOLin sihteeristön henkilöstöä.
   3.   Rahoituspäätöksissä ja niistä johtuvissa täytäntöönpanoa koskevissa sopimuksissa ja välineissä on nimenomaisesti määrättävä, että tilintarkastustuomioistuin ja OLAF voivat tarvittaessa tehdä paikalla tarkastuksia, jotka koskevat CEPOLin antaman rahoituksen vastaanottajia ja niiden jakamisesta vastaavia henkilöitä.
   V LUKU
   ERINÄISIÄ SÄÄNNÖKSIÄ
   19 artikla
   Kielet
   CEPOLiin sovelletaan Euroopan talousyhteisössä käytettäviä kieliä koskevista järjestelyistä 15 päivänä huhtikuuta 1958 annetun asetuksen N:o 1 (8) säännöksiä. Edellä 10 artiklan 9 kohdan e alakohdassa tarkoitettu neuvostolle annettava vuosikertomus laaditaan kaikilla unionin toimielinten virallisilla kielillä.
   20 artikla
   Oikeus tutustua asiakirjoihin
   Kuuden kuukauden kuluessa tämän päätöksen voimaantulosta hallintoneuvosto hyväksyy johtajan esityksestä säännöt, jotka koskevat oikeutta tutustua CEPOLin asiakirjoihin. Säännöissä on otettava huomioon Euroopan parlamentin, neuvoston ja komission asiakirjojen saamisesta yleisön tutustuttaviksi 30 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 (9) vahvistetut periaatteet ja rajoitukset.
   21 artikla
   Arviointi
   1.   Hallintoneuvosto teettää riippumattoman ulkopuolisen arvioinnin tämän päätöksen täytäntöönpanosta ja CEPOLin toiminnasta viiden vuoden kuluessa tämän päätöksen voimaantulosta ja sen jälkeen viiden vuoden välein.
   2.   Kussakin arvioinnissa arvioidaan tämän päätöksen vaikutukset sekä CEPOLin ja sen työmenetelmien hyödyllisyys, asianmukaisuus, tehokkuus ja vaikuttavuus.
   3.   Hallintoneuvosto vastaanottaa arvioinnin ja antaa komissiolle suosituksia CEPOLin rakenteesta ja työmenetelmistä. Sekä arvioinnin tulokset että suositukset ovat osa viisivuotiskertomusta, joka laaditaan 10 artiklan 9 kohdan e alakohdassa säädettyä menettelyä noudattaen.
   22 artikla
   Neuvoston päätökset
   Toimiessaan 8 artiklan 3 kohdan, 10 artiklan 9 kohdan d ja e alakohdan, 11 artiklan 1 kohdan ja 16 artiklan 9 kohdan mukaisesti neuvosto tekee päätöksensä jäsentensä määräenemmistöllä.
   VI LUKU
   SIIRTYMÄSÄÄNNÖKSET
   23 artikla
   Yleinen oikeusseuraanto
   1.   Tällä päätöksellä perustettu CEPOL on päätöksellä 2000/820/YOS perustetun CEPOLin yleinen oikeusseuraaja kaikkien sen tekemien sopimusten, sitä velvoittavien sitoumusten ja kaiken sen hankkiman omaisuuden suhteen.
   2.   Päätöksen 2000/820/YOS 4 artiklan 1 kohdan perusteella tehty toimipaikkaa koskeva sopimus pysyy voimassa tällä päätöksellä perustetun CEPOLin osalta siihen saakka, kun se kumotaan, sanotun kuitenkaan rajoittamatta 11 artiklan 7 kohdan soveltamista.
   24 artikla
   Johtaja ja henkilöstö
   1.   Päätöksen 2000/820/YOS 4 artiklan 2 kohdan perusteella nimitetty johtaja on jäljellä olevan toimikautensa ajan tämän päätöksen 11 artiklassa tarkoitettu johtaja.
   2.   Jos hän ei ole halukas toimimaan tai jos hän ei voi toimia 1 kohdan mukaisesti, hallintoneuvosto nimittää väliaikaisen johtajan enintään 18 kuukaudeksi, kunnes tämän päätöksen 11 artiklan 1 kohdassa säädetty nimitysmenettely on saatu päätökseen.
   3.   Ennen tämän päätöksen tekemistä tehdyt työsopimukset pysyvät voimassa.
   4.   Päätöksellä 2000/820/YOS perustettuun CEPOLiin määräaikaiselle komennukselle lähetetyillä kansallisilla asiantuntijoilla on oikeus jatkaa komennustaan CEPOLissa tämän päätöksen 13 artiklan 5 kohdassa tarkoitettujen sääntöjen mukaisesti.
   25 artikla
   Talousarvio
   1.   Päätöksen 2000/820/YOS 5 artiklan 3 kohdassa säädettyä talousarvioita koskevaa vastuuvapausmenettelyä noudatetaan päätöksen 2000/820/YOS 5 artiklan 3 kohdan perusteella annetun varainhoitoasetuksen mukaisesti.
   2.   Kaikki menot, jotka ovat aiheutuneet ennen tämän päätöksen voimaantuloa tehdyistä, päätöksen 2000/820/YOS 5 artiklan 3 kohdan perusteella annetun varainhoitoasetuksen mukaisista CEPOLin sitoumuksista ja joita ei ole maksettu ennen päätöksen voimaantuloa, suoritetaan tämän päätöksen mukaisesti CEPOLin talousarviosta.
   3.   Yhdeksän kuukauden kuluessa tämän päätöksen voimaantulosta hallintoneuvosto vahvistaa yksimielisesti 2 kohdassa tarkoitetut menot kattavan määrän. Vastaava määrä, joka rahoitetaan päätöksen 2000/820/YOS 5 artiklan 3 kohdan perusteella hyväksyttyjen talousarvioiden kerääntyneestä ylijäämästä, siirretään kyseisellä päätöksellä vahvistettuun vuoden 2006 talousarvioon ja katsotaan käyttötarkoitukseensa sidotuksi tuloksi, jolla katetaan kyseiset menot.
   Jos ylijäämät eivät ole riittäviä kattamaan 2 kohdassa tarkoitettuja menoja, jäsenvaltiot huolehtivat tarvittavasta rahoituksesta päätöksen 2000/820/YOS mukaisesti.
   4.   Päätöksen 2000/820/YOS 5 artiklan 3 kohdan perusteella hyväksyttyjen talousarvioiden ylijäämien jäljellä oleva osa maksetaan takaisin jäsenvaltioille. Kullekin jäsenvaltiolle maksettava määrä lasketaan niiden jäsenvaltioilta CEPOLin talousarviota varten saatujen vuotuisten maksuosuuksien pohjalta, jotka on vahvistettu päätöksen 2000/820/YOS 5 artiklan 2 kohdan perusteella.
   Edellä mainittu jäljellä oleva osa maksetaan takaisin jäsenvaltioille kolmen kuukauden kuluessa siitä, kun 3 kohdassa tarkoitetu määrä on vahvistettu ja päätöksen 2000/820/YOS 5 artiklan 3 kohdan perusteella hyväksyttyjä talousarvioita koskevat vastuuvapausmenettelyt on saatettu päätökseen.
   5.   CEPOL jatkaa niiden yhteisön rahoittamien hankkeiden täytäntöönpanoa, joihin päätöksellä 2000/820/YOS perustettu CEPOL osallistuu, mukaan lukien CARDS- ja MEDA-ohjelmien puitteissa hyväksytyt hankkeet.
   26 artikla
   Työohjelma ja vuosikertomus
   1.   Päätöksen 2000/820/YOS 3 artiklan perusteella hyväksyttyä vuotuista jatkokoulutusohjelmaa pidetään 10 artiklan 9 kohdan d alakohdassa tarkoitettuna työohjelmana, jollei tämän päätöksen mukaisesti hyväksytyistä muutoksista muuta johdu.
   2.   CEPOLin toimintaa vuonna 2005 koskeva vuosikertomus laaditaan päätöksen 2000/820/YOS 3 artiklassa säädettyä menettelyä noudattaen.
   27 artikla
   Sisäiset järjestelyt
   1.   Tämän päätöksen siirtymäsäännösten täytäntöönpanemiseksi tämän päätöksen 10 artiklalla perustettu hallintoneuvosto korvaa päätöksellä 2000/820/YOS perustetun hallintoneuvoston.
   2.   Sen estämättä, mitä tämän päätöksen 28 artiklassa säädetään, päätöksen 2000/820/YOS asiaankuuluvat säännökset sekä kaikki niiden täytäntöönpanemiseksi annetut säännöt ja määräykset pysyvät voimassa tämän päätöksen siirtymäsäännösten täytäntöönpanemiseksi.
   28 artikla
   Voimaantuloa edeltävät toimenpiteet
   Päätöksellä 2000/820/YOS perustettu hallintoneuvosto sekä kyseisen päätöksen perusteella nimitetty johtaja valmistelevat seuraavien välineiden hyväksymisen:

               a)

               10 artiklan 8 kohdassa tarkoitettu hallintoneuvoston työjärjestys;

               b)

               10 artiklan 9 kohdan f alakohdassa tarkoitetut CEPOLin henkilöstöön sovellettavat täytäntöönpanosäännöt;

               c)

               11 artiklan 1 kohdassa tarkoitetut ehdokkaiden valintaa koskevat säännöt;

               d)

               11 artiklan 4 kohdan b alakohdassa tarkoitetut toimenpiteet;

               e)

               17 artiklassa tarkoitetut CEPOLiin sovellettavat varainhoitoa koskevat säännöt;

               f)

               18 artiklan 2 kohdassa edellytetyt toimenpiteet; ja

               g)

               20 artiklassa tarkoitetut säännöt, jotka koskevat oikeutta tutustua CEPOLin asiakirjoihin.

         VII LUKU
   LOPPUSÄÄNNÖKSET
   29 artikla
   Kumoaminen
   Kumotaan päätös 2000/820/YOS, tämän kuitenkaan rajoittamatta tämän päätöksen VI luvun soveltamista.
   30 artikla
   Voimaantulo
   Tämä päätös tulee voimaan 1 päivänä tammikuuta 2006. Sen 28 artiklaa sovelletaan kuitenkin sitä päivää seuraavasta päivästä alkaen, jona tämä päätös julkaistaan Euroopan unionin virallisessa lehdessä.
   31 artikla
   Julkaiseminen
   Tämä päätös julkaistaan Euroopan unionin virallisessa lehdessä.

      Tehty Brysselissä 20 päivänä syyskuuta 2005.

            Neuvoston puolesta

            Puheenjohtaja

         M. BECKETT

      (1)  Lausunto annettu 12. huhtikuuta 2005 (ei vielä julkaistu virallisessa lehdessä).

      (2)  EYVL L 336, 30.12.2000, s. 1. Päätös sellaisena kuin se on viimeksi muutettuna päätöksellä 2004/567/YOS (EUVL L 251, 27.7.2004, s. 20).

      (3)  EYVL L 56, 4.3.1968, s. 1. Asetus sellaisena kuin se on viimeksi muutettuna asetuksella (EY, Euratom) N:o 723/2004 (EUVL L 124, 27.4.2004, s. 1).

      (4)  EUVL L 160, 28.6.2003, s. 72. Päätös sellaisena kuin se on viimeksi muutettuna päätöksellä 2004/240/EY (EUVL L 74, 12.3.2004, s. 17).

      (5)  EYVL L 248, 16.9.2002, s. 1.

      (6)  EYVL L 357, 31.12.2002, s. 72.

      (7)  EYVL L 136, 31.5.1999, s. 1.

      (8)  EYVL 17, 6.10.1958, s. 385/58. Asetus sellaisena kuin se on viimeksi muutettuna vuoden 2003 liittymisasiakirjalla.

      (9)  EYVL L 145, 31.5.2001, s. 43.